**Sähköherkät ry TOIMINTASUUNNITELMA
Uudenmaantie 30 A 4
04410 JÄRVENPÄÄ 15.9.2021
Y-tunnus 172458-5**

**TOIMINTASUUNNITELMA KAUDELLE 2021–2022

Vaikuttaminen**Yhdistyksen päätavoitteena on edelleen ylläpitää tuloksellista viestintää ja vahvaa vaikuttamista sähköherkkyyden hyväksymiseksi ja sähkömagneettisten kenttien biologisten vaikutusten tunnustamiseksi lainsäädännössämme. Pyrimme erityisesti vaikuttamaan eduskuntaan ja valtioneuvostoon. Viranomaisille ja eduskunnan valiokunnille annetaan lausuntoja kuten tähänkin saakka, päättäjille jaetaan tuoretta tutkimustietoa ja kannanottoja eri maista. Tärkeä painopiste ovat kansainväliset EU:lle ja WHO:lle osoitetut tutkijoiden, lääkäreiden ja potilasjärjestöjen vetoomukset, niihin osallistuminen. Mediaa informoidaan nykyiseen tapaan.

**Diagnostiikan ja hoidon edistäminen**

Yhdistys pyrkii vaikuttamaan sähköherkkien hoitoon Suomessa. Olemme tulevalla kaudella yhteydessä verkostomme lääkärivaikuttajiin ja organisaatioihin. Annamme hoitosuosituksia, joita tällä hetkellä noudatetaan eri maissa ympäristösairauteen perehtyneillä hoitoklinikoilla. Suomeen on saatava myös sairaalapaikkoja herkistyneille potilaille. Nyt 5G-teknologian aikakaudella asia on erityisen ajankohtainen. Lisäksi pyrimme osaltamme edistämään sähköherkkyyden diagnostiikan kehittämistä.

**Viestintä**Laadimme lehdistötiedotteita medialle ja päättäjille. Yhdistyksen lehteä nimeltä Sähköpostia toimitetaan mahdollisuuksien mukaan kolme kertaa vuodessa. Nykyistä internet-sivustoa päivitetään säännöllisesti. Olemme aktiivisesti mukana sosiaalisessa mediassa. Bloggaamme myös mahdollisuuksien mukaan.

*Sähköherkät ry
Hallitus*